Zvyčajne skupinová terapia trvá 1,5 hodiny, individuálna 50 min. Stretnutia sú pravidelné, v ideálnom prípade 1x týždenne. Na začiatku terapie prebieha úvod s napojením sa na svoje telo a aktuálnu tému, ktorú klient/klienti prinášajú. Téma sa ďalej rozvíja a spracúva cez pohyb a telo za plnej a aktívnej prítomnosti terapeuta a jeho intervencií. Na záver dochádza k integračnej časti, kedy proces ustáva a klient verbalizuje svoj pohybový zážitok a zasadzuje ho do kontextu svojho života. Počas terapie sa používa aj hudba a terapeutické pomôcky (napr. šatky, výtvarné potreby, karty, loptičky..)  Základný rozdiel medzi TPT a psychoterapiou je, že do procesu vstupujeme nie z pozície mysle, ale z pozície tela, s ktorým aktívne pracujeme počas celej terapie (pohybom, gestom, tancom,..).